b'\n_START_ARTICLE_\nMontafoner Schanzenzentrum\n_START_SECTION_\nHistoria\n_START_PARAGRAPH_\nEnsimm\xc3\xa4iset hyppyrim\xc3\xa4et Montafon -laaksoon rakennetiin vuonna 1909 Schrunsiin ja vuonna 1910 Tschaggunsiin. Ensimm\xc3\xa4inen pysyv\xc3\xa4 rakenteinen hyppyrim\xc3\xa4ki Tschaggunsiin, nimelt\xc3\xa4\xc3\xa4n Rh\xc3\xa4tikonschanze, rakennettiin vuonna 1930._NEWLINE_Vuonna 1937 Rh\xc3\xa4tikonschanze korvattiin uudella Zelfenschanzella. Zelfenschanze oli valmistuessaan It\xc3\xa4vallan suurin hyppyrim\xc3\xa4ki. Zelfenschanzen suunnitteli August Ohneberg maaliskuussa 1937. Avajaisissa 9. tammikuuta 1938 2\xc2\xa0000 katsojaa todisti maailmanenn\xc3\xa4tyksen haltijan Sepp Bradlin kautta aikain ensimm\xc3\xa4isen yli 80 metrin hypyn It\xc3\xa4vallassa. Toisen maailmansodan j\xc3\xa4lkeen Zelfenschanze avattiin uudelleen 3. maaliskuuta 1946, avajaisiin saapui 6\xc2\xa0000 katsojaa. 23. helmikuuta 1947 j\xc3\xa4rjestettyyn kilpailuun tuli 15\xc2\xa0000 katsojaa, Sepp Bradlin voittaessa kilpailun. Zelfenschanze suljettiin 1960-luvulla._NEWLINE_Vuonna 2007 p\xc3\xa4\xc3\xa4tettiin rakentaa kolme uutta hyppyrim\xc3\xa4ke\xc3\xa4 Tschaggunsiin vuoden 2015 Euroopan nuorten talviolympiafestivaaleja varten. Suunnittelukilpailun voittajaksi valittiin marraskuussa 2011 arkkitehtitoimisto Mitiska W\xc3\xa4ger Architekten. Nelj\xc3\xa4n muovitetun hyppyrim\xc3\xa4en, funikulaarin ja toiminnallisten rakennusten rakennusty\xc3\xb6t aloitettiin maaliskuussa 2013. Kolme pienint\xc3\xa4 hyppyrim\xc3\xa4ke\xc3\xa4 valmistuivat harjoitusk\xc3\xa4ytt\xc3\xb6\xc3\xb6n joulukuussa 2013, normaalim\xc3\xa4ki ja muut rakennukset valmistuivat seuraavana kes\xc3\xa4n\xc3\xa4. Montafoner Schanzenzentrumin avajaisia vietettiin 28. kes\xc3\xa4kuuta 2014. Montafoner Schanzenzentrumin kokonais rakennuskustannukset nousivat 15,2 miljoonaan euroon, alkuper\xc3\xa4is suunnitellusta 9,6 miljoonasta eurosta._NEWLINE_Euroopan nuorten talviolympiafestivaaleilla 2015 normaalim\xc3\xa4ess\xc3\xa4 henkil\xc3\xb6kohtaisen kilpailun voitti Niko Kyt\xc3\xb6saho ja joukkuekilpailun voitti Slovenia, HS66 -m\xc3\xa4ess\xc3\xa4 naisten henkil\xc3\xb6kohtaisen kilpailun voitti Sofja Tihonova ja sekajoukkuekilpailun Saksa.'